Diari Oficial de la Generalitat Valenciana


Sumari del DOGV 3861, del 20-10-2000 (2000/8213)

RESOLUCIÓ de 4 d'octubre de 2000, de la Direcció General de Personal, per la qual es convoca concurs de trasllats i processos previs en el cos de mestres per a cobrir llocs vacants en centres públics d'Educació Infantil, Primària, Educació Especial i primer cicle d'Educació Secundària Obligatòria, en instituts d'Educació Secundària i col·legis públics dependents de l'àmbit de gestió de la Conselleria de Cultura i Educació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3861

Data del DOGV
:   20-10-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8213


Data del document
:   04-10-2000

Organisme emissor
:   Conselleria de Cultura i Educació

Tipus de document
:   Resolució

Correcció d'errades

Anàlisi jurídica

 Descriptors 

:   * ensenyament secundari
    * concurs administratiu
    * personal docent
    * educació preescolar
    * ensenyament primari

RESOLUCIÓ de 4 d'octubre de 2000, de la Direcció General de Personal, per la qual es convoca concurs de trasllats i processos previs en el cos de mestres per a cobrir llocs vacants en centres públics d'Educació Infantil, Primària, Educació Especial i primer cicle d'Educació Secundària Obligatòria, en instituts d'Educació Secundària i col·legis públics dependents de l'àmbit de gestió de la Conselleria de Cultura i Educació. [2000/X8213]
  
La Llei Orgànica 1/1990, de 3 d'octubre, d'Ordenació General del Sistema Educatiu (LOGSE), estableix en la disposició addicional novena, apartat 4, que periòdicament les administracions educatives competents convocaran concursos de trasllats d'àmbit nacional a l'efecte de procedir a la provisió de les places vacants que determinen en els centres docents d'ensenyament dependents d'aquelles. El desenvolupament de les previsions contingudes en la LOGSE es va dur a terme mitjançant el Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents al cossos docents. Aquesta norma estableix en l'article 1 que els concursos de trasllats d'àmbit nacional es convocaran per l'administració educativa competent cada dos anys.
  
En aplicació del que s'ha exposat, en aquesta convocatòria es proveiran els llocs vacants, que determinarà al seu moment la Conselleria de Cultura i Educació, assenyalats en l'article 8 del Reial Decret 895/1989, de 14 de juliol (BOE de 20 de juliol), modificat per els Reials Decrets 1.664/1991, de 8 de novembre (BOE de 22 de novembre), Reial Decret 2.112/1998, de 2 d'octubre (BOE de 6 de novembre) i en l'Ordre de 19 d'abril de 1990 (Diari Oficial de la Generalitat Valenciana de 4 de maig), per la qual es crea el lloc de treball d'Educació General Bàsica: Educació Musical.
  
Així mateix, en aquestes convocatòries s'ofereixen les places vacants existents en el primer cicle d'Educació Secundària Obligatòria en instituts d'ensenyament secundari i col·legis públics.
  
En aquestes convocatòries s'haurà de preveure, igualment, l'adscripció duta a terme a l'empara de l'Ordre de 23 de gener de 1997 (Diari Oficial de la Generalitat Valenciana de 31 de gener), de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu (DOGV de 31.01.1997) i les situacions administratives que se'n deriven, i a les quals fan referència els articles 14, 15 i 17 de la referida ordre.
  
De conformitat amb el que estableix l'apartat 3 de la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu, les administracions educatives, d'acord amb les necessitats derivades de la seua planificació educativa, han de determinar les vacants corresponents al primer cicle d'Educació Secundària Obligatòria que queden reservades per a provisió per funcionaris pertanyents al cos de Mestres que , adscrits amb caràcter definitiu, estiguen exercint docència en l'esmentat cicle o hagen ingressat en el cos en virtut de procediments selectius corresponents a l'oferta d'ocupació de 1997 o anteriors. En qualsevol cas, en l'esmentada reserva s'inclouen les vacants corresponents a centres d'Educació Primària.
  
En la tramitació d'aquesta resolució s'ha complit el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques.
  
Per tot això, d'acord amb el que preveu el Reial Decret 2.112/1998, de 2 d'octubre, i de conformitat amb el que disposa l'Ordre del Ministeri d'Educació, Cultura i Esport de 2 d'octubre de 2000, per la qual en compliment del que estableix l'article 5 del Reial Decret esmentat s'estableixen les normes generals de procediment a les quals han d'atenir-se les convocatòries dels concursos de trasllats d'àmbit nacional que han de convocar-se durant el curs 2000/2001, aquesta Direcció General resol anunciar les convocatòries següents:
  
Primera. Readscripció al centre
  
1) Convocatòria perquè els mestres que optaren per l'adscripció provisional a la qual fa referència l'article 14.2 de l'Ordre de 23 de gener de 1997 (DOGV de 31 de gener de 1997) puguen sol·licitar l'adscripció definitiva en aqueix mateix lloc de treball quan n'obtinguen els requisits corresponents.
  
2) Convocatòria perquè els mestres que optaren per la pèrdua provisional de destinació a la qual fa referència l'article 15 de l'Ordre de 23 de gener de 1997 (DOGV de 31 de gener de 1997) puguen exercir el dret a obtenir destinació en un lloc de treball de les especialitats en les quals estiguen habilitats en el seu centre d'origen.
  
3) Convocatòria perquè els mestres als quals fa referència l'article 17 de l'Ordre de 23 de gener de 1997 (DOGV de 31 de gener), mitjançant la qual van quedar adscrits a llocs de treball dels establits en l'article 10.4 de l'esmentada ordre, i aquells que van quedar adscrits a llocs de treball transitoris d'Educació Infantil i Primària puguen exercir el dret a obtenir, amb ocasió de vacant, destinació en un lloc de treball d'Educació Infantil o Primària del centre on estiguen adscrits, sempre que hi estiguen habilitats.
  
Segona. Convocatòria perquè els mestres que es troben en algun dels supòsits a què al·ludeix l'article 18 del Reial Decret 895/1989, de 14 de juliol, modificat pel Reial Decret 2.112/1998, de 2 d'octubre, puguen exercir el dret a obtenir destinació en una localitat o zona determinada.
  
Tercera. Convocatòria del concurs de trasllats previstos en l'article primer del Reial Decret 2.112/1998, de 2 d'octubre.
  
De conformitat amb el que estableix l'Ordre de 23 de gener de 1997, els funcionaris del cos de mestres que participen en el concurs de trasllats ho faran des dels nous llocs de treball obtinguts en el procés d'adscripció.
  
Així mateix, els funcionaris del cos de mestres que participaren en el procés d'adscripció regulat en l'Ordre de 23 de gener de 1997 i que no obtingueren destinació, se'ls considerarà que perderen el lloc de treball que exercien com a conseqüència de la supressió o transformació d'aquest.
  
Convocatòria primera
  
Convocatòria perquè els mestres que optaren per l'adscripció provisional a la qual fa referència l'article 14 de l'Ordre de 23 de gener de 1997; els afectats per pèrdua provisional de destinació a la qual fa referència l'article 15 de l'Ordre de 23 de gener de 1997, i els mestres que com a conseqüència del que preveu l'esmentada ordre quedaren adscrits a llocs dels establits en l'article 10.4, puguen exercir dret preferent a ocupar, amb ocasió de vacant, un lloc de treball de les especialitats en les quals estiguen habilitats en el seu centre d'origen.
  
Es regirà per les bases següents:
  
I. Participants
  
Primera
  
Poden participar en aquesta convocatòria, tant a vacants, com a possibles resultes, els funcionaris de carrera del cos de mestres que es troben en algun dels supòsits següents:
  
1. Els qui en virtut de l'adscripció convocada per l'Ordre de 23 de gener de 1997 (DOGV de 31 de gener), de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu (DOGV de 31 de gener de 1997), van obtenir un lloc per al qual no estan habilitats (adscripció provisional) conformement exigeix l'article 17 del Reial Decret 895/1989, de 14 de juliol, modificat pel Reial Decret 1.664/1991, de 8 de novembre, i al qual fa referència l'article 14.2 de l'esmentada ordre de 23 de gener de 1997.
  
2. Els qui en virtut de l'adscripció convocada per l'Ordre de 23 de gener de 1997 de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu, optaren per la pèrdua provisional de destinació a la qual fa referència l'article 15 de l'esmentada ordre.
  
3. Els qui d'acord amb l'article 17 de l'Ordre de 23 de gener de 1997, van quedar adscrits a llocs de treball dels establits en l'article 10.4 i aquells mestres que van quedar adscrits a llocs de treball transitoris en Educació Infantil o Primària.
  
Segona
  
Queden exclosos de la participació en aquesta convocatòria els mestres que amb posterioritat a la pèrdua del lloc de treball han obtingut destinació definitiva per qualsevol dels sistemes de provisió establits.
  
II. Prioritats
  
Tercera
  
Per a l'obtenció de destinació, es respectarà l'ordre de prelació en què van relacionats en la norma 1 de la base I.
  
Quarta
  
Quan hi haja diversos mestres dins d'un mateix supòsit, la prioritat entre ells es determinarà per la major antiguitat com a definitius en el centre. A aquest efecte, també es computarà com a antiguitat en el centre el temps que ha romàs en comissió de serveis, serveis especials i altres situacions administratives que no suposaren pèrdua de la destinació definitiva.
  
Els mestres que tinguen la destinació en un centre per desglossament o trasllat total o parcial d'un altre o transformació comptaran a l'efecte d'antiguitat com a propietaris definitius en aquest, i a l'únic efecte de concurs de trasllats, la referida en el seu centre d'origen. El mateix tractament es donarà als mestres que els va ser suprimida la seua destinació immediatament anterior. Per al cas de mestres afectats per supressions consecutives a llocs de treball, aqueixa acumulació comprendrà els serveis prestats amb caràcter definitiu en els centres que successivament van ser suprimits.
  
Cinquena
  
En el cas d'igualtat en l'antiguitat, decidirà el major nombre d'anys de serveis efectius com a funcionaris de carrera del cos de mestres i, en darrer terme, la promoció d'ingrés més antiga, i, dins d'aquesta, la major puntuació amb la qual va resultar seleccionat.
  
III. Sol·licituds
  
Sisena
  
Els qui desitgen participar en aquesta convocatòria ompliran la instància que serà facilitada per les direccions territorials de Cultura i Educació dependents de la Conselleria de Cultura i Educació.
  
Els mestres compresos en el supòsit 2 de la norma 1 de la base I que hi estiguen obligats a participar, hauran d'indicar en les peticions tots els llocs de treball d'Educació Infantil i d'Educació Primària del centre, per als quals tingueren l'habilitació corresponent, contràriament, en el cas d'existir vacant, la Conselleria de Cultura i Educació els destinaria d'ofici a llocs de treball d'Educació Infantil i Educació Primària en el centre d'origen.
  
Juntament amb la instància afegiran la còpia de la resolució de la pèrdua provisional de destinació, adscripció provisional o adscripció als llocs establits en l'article 10.4, a més de la documentació relacionada en els números 1 i 2 de la norma 15 de la base V de les normes comunes a les convocatòries.
  
IV. Antiguitat en el centre
  
Setena
  
Els mestres que obtinguen lloc de treball després de la resolució d'aquesta convocatòria conservaran l'antiguitat que tenien en el centre. S'anul·laran automàticament les seues peticions de les restants convocatòries de les establides en l'ordre en què hagueren participat, i perdran els dret per aquesta modalitat en futurs concursos.
  
Convocatòria segona
  
Convocatòria perquè els mestres que es troben en algun dels supòsits a què al·ludeix l'article 18 del Reial Decret 895/1989, de 14 de juliol, modificat per la disposició derogatòria primera del Reial Decret 2.112/1998, de 2 d'octubre, i l'article 16 de l'Ordre de 23 de gener de 1997, puguen exercir el dret a obtenir destinació en una localitat o zona determinada.
  
Es regirà per les bases següents:
  
Participants
  
Primera
  
Tindran dret preferent, per una sola vegada i amb ocasió de vacant, a obtenir destinació en una localitat o zona determinada, els funcionaris de carrera del cos de mestres que es troben en algun dels supòsits que s'indiquen tot seguit:
  
a) Els mestres que en virtut de resolució administrativa ferma tinguen reconegut el dret a obtenir destinació en una localitat o recuperar-lo al lloc que abans l'exercien.
  
b) Els mestres als quals s'haguera suprimit el lloc de treball que ocupaven amb caràcter definitiu en la mateixa localitat. Entre els casos de supressió es comprendrà el de transformació del lloc de treball quan el titular no reunisca els requisits específics per al seu desenvolupament exigits en els articles 6 i 17 del Reial Decret 895/1989, de 14 de juliol, i el d'aquells suprimits en virtut de l'article 16 de l'Ordre de 23 de gener de 1997.
  
c) Els mestres de centres públics espanyols a l'estranger que hi hagen cessat per transcurs del temps per al qual van ser adscrits i als qui el Reial Decret 1.027/1993, de 25 de juny (BOE de 6 d'agost), reconeix el dret a ocupar, en retornar a Espanya, un lloc de treball a la localitat on tingueren la seua destinació definitiva en el moment de produir-se el seu nomenament.
  
d) Els mestres que transcorreguts els períodes de tres o sis anys d'adscripció a la funció d'inspecció educativa hagen d'incorporar-se al lloc corresponent del seu cos i als qui la Llei 23/1988, de 28 de juliol, reconeix un dret preferent a la localitat de la seua última destinació definitiva com a docents.
  
e) Els qui amb pèrdua de la plaça docent que ocupaven amb caràcter definitiu passaren a ocupar un altre lloc en l'administració, mantenint la seua situació de servei actiu en el cos de mestres, i sempre que hagen cessat en aqueix últim lloc.
  
f) Els mestres en situació d'excedència per tenir cura de fills, prevista en l'article 29.4 de la Llei 30/1984, de 2 d'agost, en el supòsit de la pèrdua del lloc de treball una vegada transcorregut el primer any.
  
Els mestres que es troben en qualsevol dels apartats d'aquesta norma hauran d'exercir aquest dret obligatòriament a la localitat de la qual aquest dimana i, opcionalment, a qualsevol altra o altres localitats de la zona.
  
Abans de la resolució del concurs se'ls reservarà localitat i especialitat atenent a l'ordre de prelació indicat pels participants, l'adjudicació de centre concret es realitzarà amb la resta de participants del concurs general.
  
Segona
  
En tots el supòsit anteriors, seran condicions prèvies per a exercir el dret preferent:
  
a) Que el dret a destinació a la localitat o zona es fonamente en nomenament realitzat directament per a la mateixa, mitjançant procediment normal de provisió.
  
b) Que existisca lloc de treball vacant o resulta a la localitat o localitats de la zona de la qual es tracte, sempre que s'estiguera legitimat per al seu desenvolupament.
  
Tercera
  
Els mestres a què fa referència la norma 1 de la present base, si desitgen fer ús d'aquest dret preferent, i fins que l'assolisquen, hauran d'acudir a totes les convocatòries que a aquest efecte realitzen les administracions educatives, ja que, en cas contrari, si existira vacant o resulta a la qual hagueren pogut tenir accés, hi perdran el dret. Tot això sense perjudici del que, amb referència a aquests mestres, disposa el Reial Decret 895/1989, de 14 de juliol, i l'Ordre de 23 de gener de 1997, de la Conselleria de Cultura, Educació i Ciència.
  
II. Prioritats
  
Quarta
  
La prioritat per a fer efectiu el dret preferent en una localitat o zona determinada estarà delimitada pel supòsit en què es troben compresos, segons l'ordre de prelació en el qual va relacionat en la norma 1 de la base I d'aquesta convocatòria.
  
Si existeixen diferents mestres dins d'un mateix grup, la prioritat entre ells es determinarà per la major puntuació derivada de l'aplicació del barem.
  
Cinquena
  
Obtinguda localitat i especialitat com a conseqüència de l'exercici del dret preferent, la destinació en centre concret l'assoliran en concurrència amb els participants en el concurs previst en l'article 1 del Reial Decret 2.112/1998, de 2 d'octubre, la convocatòria del qual s'anuncia en el número 3 de la present resolució, i es determinaran les prioritats d'acord amb el barem establit.
  
III. Sol·licituds
  
Sisena
  
El dret preferent ha d'exercir-se necessàriament a la localitat de la qual aquest dimana i, si escau, a una altra o altres localitats de la zona de la qual dimana el dret, per totes les especialitats per a les quals s'estiga habilitat, a aquest efecte hauran d'omplir la instància que l'administració facilitarà als interessats.
  
En la instància hauran de consignar, en el lloc corresponent segons les instruccions que s'hi acompanyen, el codi de la localitat de la qual els dimana el dret i en el cas de demanar una altra o unes altres localitats també hauran de consignar el codi de la zona on sol·liciten exercir el dret. Així mateix, emplenaran, per ordre de preferència, totes les especialitats per a les quals estiguen habilitats. Aquesta preferència serà tinguda en compte a l'efecte de reserva de localitat i especialitat.
  
Per a l'obtenció de centre concret s'haurà de relacionar, segons les preferències, al lloc indicat a l'efecte en la instància, tots els centres de la localitat dels relacionats en l'annex I, apartat a) de les quals els procedeix el dret i, si escau, tots els centres de les localitats que desitgen de la zona; si es demana localitat, serà destinat a qualsevol centre d'aquesta on existisquen vacants; si es demana centres concrets, aquests hauran d'anar agrupats per blocs homogenis de localitats. Si no es fa d'aquesta manera i no els correspon per barem algun dels sol·licitats, l'administració els adscriurà d'ofici en un centre de la localitat.
  
Setena
  
Els mestres compresos en els apartats a) i b) de la norma 1 de la base I que obtinguen destinació definitiva per aquesta convocatòria comptaran a l'efecte d'antiguitat en el nou centre la generada en el seu centre d'origen.
  
Juntament amb la instància hauran de presentar la còpia del document que acredite el seu dret a exercir el dret preferent en una localitat o zona determinada, a més de la documentació relacionada en la norma 15 de la base V de les comunes a les convocatòries.
  
Convocatòria tercera
  
Convocatòria del concurs previst en l'article 1 del Reial Decret 2.112/1998, de 2 d'octubre.
  
Es regirà per les bases següents:
  
I. Característiques
  
Primera
  
El concurs consistirà en la provisió de llocs d'Educació Infantil, Educació Primària i primer cicle d'Educació Secundària Obligatòria en instituts d'ensenyament secundari i col·legis públics per centres i especialitats.
  
II. Participants
  
Segona. Participació voluntària
  
Hi podran participar amb caràcter voluntari:
  
1. Funcionaris dependents de la Conselleria de Cultura i Educació de la Generalitat Valenciana.
  
1.1 Podran participar voluntàriament a les places oferides en aquesta convocatòria, dirigint la seua instància a la Direcció General de Personal, de la Conselleria de Cultura i Educació, els funcionaris que es troben en alguna de les situacions que s'indiquen tot seguit:
  
a) Els funcionaris que es troben en situació de servei actiu amb destinació definitiva, sempre que a l'acabament del present curs escolar hagen transcorregut, almenys, dos anys des de la presa de possessió de l'última destinació en centres dependents de la Conselleria de Cultura i Educació.
  
b) Els funcionaris que es troben en situació de serveis especials declarada des de centres actualment dependents de la Conselleria de Cultura i Educació.
  
c) Els funcionaris que es troben en situació d'excedència voluntària declarada des de centres actualment dependents de la Conselleria de Cultura i Educació.
  
Si es tractara dels supòsits d'excedència voluntària per interés particular o per agrupació familiar, previstos en els apartats c) i d) de l'article 29.3 de la Llei 30/1984, de Mesures per a la Reforma de la Funció Publica, solament hi podran participar si en acabar el present curs escolar han transcorregut dos anys des que passaren en aquesta situació.
  
d) Els funcionaris que es troben en situació de suspensió declarada des de centres actualment dependents de la Conselleria de Cultura i Educació, sempre que en acabar el present curs escolar haja transcorregut el temps de durada de la sanció disciplinària de suspensió.
  
1.2 Els participants a què fa referència l'apartat 1 d'aquesta base podran, igualment, incloure en la sol·licitud places corresponents a les convocatòries realitzades per les restants administracions educatives en els termes establits en les seues respectives convocatòries.
  
2. Funcionaris dependents d'altres administracions educatives.
  
Podran sol·licitar places corresponents d'aquesta convocatòria, els funcionaris dependents d'altres administracions educatives sempre que complisquen els requisits i condicions que s'estableixen en aquesta resolució. Aquests funcionaris hauran d'haver obtingut la seua primera destinació definitiva en l'àmbit de gestió de l'administració educativa a la qual es circumscrivia la convocatòria per la qual van ser seleccionats, llevat que no s'hi establira l'exigència d'aquest requisit.
  
Aquest concursants hauran de dirigir la seua instància de participació a l'òrgan que es determina en la convocatòria corresponent.
  
Tercera. Participació forçosa
  
Estan obligats a participar en el concurs, dirigint la seua instància a la Direcció General de Personal de la Conselleria de Cultura i Educació, els funcionaris dependents de la Conselleria de Cultura i Educació que es troben en alguna de les situacions que s'indiquen tot seguit:
  
a) Els funcionaris del cos al qual fa referència aquesta resolució que procedents de la situació d'excedència o suspensió de funcions hagen reingressat al servei actiu i hagen obtingut en virtut de l'esmentat reingrés una destinació amb caràcter provisional en un centre dependent de la Conselleria de Cultura i Educació amb anterioritat a la data de publicació d'aquesta convocatòria.
  
Els funcionaris inclosos en el paràgraf anterior en el supòsit que no participen en el present concurs, o si participant-hi no demanen suficient nombre de places vacants, se'ls adjudicarà lliurement destinació definitiva en places que pogueren ocupar segons les habilitacions de què siguen titulars en un centre dependent de la Conselleria de Cultura i Educació.
  
Si no se'ls adjudica destinació definitiva, romandran en situació de destinació provisional en un centre dependent de la Conselleria de Cultura i Educació.
  
b) Els funcionaris que es troben en la situació d'excedència forçosa o suspensió de funcions amb pèrdua del lloc de destinació i que complida la sanció no hi hagen obtingut un reingrés provisional i hagen sigut declarats en aquestes situacions des d'un centre dependent en l'actualitat de la Conselleria de Cultura i Educació.
  
c) Els funcionaris que hagen estat adscrits a places en l'exterior, i hagen de reincorporar-se a l'àmbit de gestió de la Conselleria de Cultura i Educació en el curs 2001/2002, o que s'hagen reincorporat en cursos anteriors i no hagueren obtingut encara una destinació definitiva.
  
Els mestres que desitgen exercir el dret preferent a la localitat a què fa referència l'article 52.2 del Reial Decret 1.027/1993, de 25 de juny, hauran de sol·licitar de conformitat amb el que s'estableix en la convocatòria segona d'aquesta resolució totes les places a les quals puguen optar en virtut de les especialitats de les quals siguen titulars corresponents als centres de la localitat on tingueren la seua última destinació definitiva.
  
d) Els funcionaris que hagen perdut la seua destinació definitiva en compliment de sentència o resolució de recurs, o perquè se'ls haja suprimit expressament el lloc que ocupaven amb caràcter definitiu.
  
e) Els mestres amb destinació provisional que durant el curs 2000/2001 estiguen prestant serveis en centres dependents de la Conselleria de Cultura i Educació, o en comissió de serveis en altres administracions educatives i mai no han obtingut destinació definitiva.
  
Els mestres inclosos en aquest apartat que no concursen o concursant no sol·liciten suficient nombre de places vacants, si no obtingueren destinació, se'ls adjudicaria lliurement destinació definitiva a llocs als quals puguen optar per les habilitacions de les quals siguen titulars en centres dependents de la Conselleria de Cultura i Educació. Aquells que no obtingueren destinació per no estar en possessió del Certificat de Capacitació, se'ls adjudicarà lliurement destinació definitiva a llocs de centres que no realitzen cap programa d'ensenyament en valencià.
  
En el cas de no obtenir destinació definitiva quedaran en situació de destinació provisional en centres dependents de la Conselleria de Cultura i Educació.
  
f) Aspirants seleccionats en el procediment selectiu convocat per Ordre de 29 d'abril de 1999 (DOGV de 6 de maig).
  
Aquest participant sol·licitaran destinació en centres dependents de la Conselleria de Cultura i Educació conformement determina la convocatòria del procediment selectiu. L'adjudicació de destinació es farà tenint en compte la data de nomenament com a funcionaris de carrera amb la qual figure en l'ordre ministerial per la qual se'ls nomene, a l'efecte de valoració de l'antiguitat prevista en l'aparat c) del barem.
  
Els mestres inclosos en aquest apartat que no concursen o participant no sol·liciten suficient nombre de centres se'ls adjudicarà lliurement destinació definitiva a places de les habilitacions que tinguen reconegudes en centres dependents de la Conselleria de Cultura i Educació.
  
En el cas de no obtenir destinació definitiva quedaran en situació de destinació provisional en centres dependents de la Conselleria de Cultura i Educació.
  
Els participants a què fa referència aquesta base podran, igualment, incloure en la sol·licitud places corresponents a les convocatòries realitzades per les restants administracions educatives en els termes establits en les seues respectives convocatòries, sempre que hagueren obtingut la seua primera destinació definitiva a l'àmbit de gestió de la Conselleria de Cultura i Educació i llevat d'aquells als quals la convocatòria per la qual ingressaren al cos no els exigira el compliment d'aquest requisit.
  
Quarta
  
Els mestres amb destinació provisional com a conseqüència de compliment de sentència o resolució de recurs, o de supressió del lloc de treball del qual eren titulars, o del transcurs del temps per al qual van ser adscrits a llocs de treball docents espanyols a l'estranger o a la funció d'inspecció educativa, si no participen en el concurs, seran destinats d'ofici a llocs als quals puguen optar per les habilitacions de les quals siguen titulars en centres dependents de la Conselleria de Cultura i Educació.
  
Aquells que complint amb l'obligació de concursar no obtinguen destinació de les sol·licitades en les sis primeres convocatòries o sis anys consecutius, segons corresponga, seran, així mateix, destinats d'ofici per la Conselleria de Cultura i Educació segons la forma abans esmentada.
  
Cinquena
  
Si els procedents de la situació d'excedència forçosa no participaren en el concurs, serien declarats en la situació d'excedència voluntària prevista en l'apartat 3.c) de l'article 29 de la Llei 30/1984, de Mesures per a la Reforma de la Funció Pública.
  
Si hi participen i no assoleixen destinació de les sol·licitades en les tres primeres convocatòries, seran destinats lliurement per la Conselleria de Cultura i Educació seguint el procediment indicat en la norma 4 de la present base.
  
Sisena
  
Si els procedents de la situació de suspensió de funcions que no hi hagueren obtingut reingrés provisional no participaren en el concurs, serien declarats en la situació d'excedència voluntària per interés particular.
  
Si hi participen i no assoleixen destinació de les sol·licitades, seran destinats lliurement per la Conselleria de Cultura i Educació en la manera expressada anteriorment.
  
Setena
  
En qualsevol cas, no es procedirà a l'adjudicació d'ofici conformement a les normes anteriors si els mestres hagueren obtingut destinació en concursos o procediments de provisió a llocs no compresos en l'àmbit del Reial Decret 895/1989, de 14 de juliol.
  
III. Dret de concurrència i/o consort
  
Vuitena
  
S'entén per dret de concurrència i/o consort la possibilitat que diversos mestres amb destinació definitiva condicionen la seua voluntària participació en el concurs a l'obtenció de destinació en un o diferents centres o localitats d'un província determinada.
  
Aquest dret tindrà les peculiaritats següents:
  
- Els participants inclouran en les seues peticions centres o localitats d'una sola província, la mateixa per a cada grup de concurrents.
  
- El nombre de mestres que puguen sol·licitar com a concurrents serà, com a màxim, quatre, i caldrà que cadascun dels sol·licitants presente instància per separat.
  
- Si tots els mestres d'un mateix grup de concurrents no obtenen destinació d'aquesta manera, es consideraran desestimades les sol·licituds.
  
IV. Prioritats
  
Novena
  
Les prioritats estaran determinades per l'aplicació del barem establit en la norma 4 de les comunes a les convocatòries.
  
V. Sol·licituds
  
Deu
  
Els qui voluntàriament o obligatòriament participen en el concurs hauran d'emplenar la instància que l'administració els facilitarà.
  
En aquesta sol·licitud afegiran la documentació a la qual fa referència la norma 15 de la base V de les comunes a les convocatòries.
  
Onze
  
És compatible la concurrència simultània a qualsevol de les convocatòries de concurs de trasllats que duga a terme la Conselleria de Cultura i Educació de la Generalitat Valenciana, el Ministeri d'Educació, Cultura i Esport, els òrgans convocants de la resta de comunitats autònomes amb competències en matèria d'educació, i dins les mateixes, a qualsevol dels llocs de treball oferits, sempre que s'hi estiga habilitat, i la sol·licitud s'haurà de formular, en qualsevol cas, en una única instància.
  
No obstant això i conformement disposa l'article 2.3 del Reial Decret 2.112/1998, de 2 d'octubre, no podran fer ús d'aquesta concurrència simultània els funcionaris que ingressats en el cos a l'empara dels reials decrets 574/1991 i 850/1993, no hagen obtingut encara la seua primera destinació definitiva.
  
Dotze
  
Encara que es concurse a llocs de treball de diferents òrgans convocants solament es podrà adjudicar una única destinació.
  
Normes comunes a les convocatòries
  
I. Requisits específics per al desenvolupament de determinats llocs
  
Primera
  
A més dels requisits indicats en cadascuna de les convocatòries, per a poder sol·licitar llocs de:
  
- Educació Infantil
  
- Idioma estranger: Anglés
  
- Idioma estranger: Francés
  
- Educació Física
  
- Música
  
- Educació Especial: Pedagogia Terapèutica
  
- Educació Especial: Audició i Llenguatge
  
- Educació Primària
  
Mitjançant còpia de la certificació d'habilitacions, es requerirà acreditar estar en possessió d'algun dels requisits específics que per al seu desenvolupament exigeix l'article 17 del Reial Decret 895/1989, de 14 de juliol, en la redacció donada pel Reial Decret 1.664/1991, de 8 de novembre, i l'Ordre de 21 de febrer de 1992 (DOGV de 16 de març), del conseller de Cultura, Educació i Ciència, per la qual es crea el lloc de treball d'Educació Musical en els col·legis públics d'Educació General Bàsica dependents de la Conselleria de Cultura i Educació.
  
La correspondència d'aquestes habilitacions amb els llocs que es convoquen és la següent:
  
Igualment, per a sol·licitar llocs de treball de les especialitats anteriorment enumerades és necessari acreditar mitjançant còpia compulsada estar en possessió del Certificat de Capacitació o del Títol de Mestre de Valencià, que no serà necessari si el concursant està habilitat en Filologia: Valencià. Tot això sense perjudici del que estableix la disposició addicional segona de l'Ordre de 23 de gener de 1997.
  
Per a sol·licitar llocs del primer cicle d'Educació Secundària Obligatòria en instituts d'ensenyament secundari i col·legis públics, els mestres acreditaran l'habilitació corresponent d'acord amb les equivalències següents, establides en l'Ordre de 23 de gener de 1997:
  
En su virtut del que estableix la disposició transitòria quarta de la Llei Orgànica 1/1990, de 3 d'octubre, solament podran obtenir destinació en llocs de treball de primer cicle d'Educació Secundària Obligatòria, en instituts d'Educació Secundària, els participants que complisquen alguna de les condicions següents:
  
Tenir destinació definitiva en llocs de treball de primer cicle d'Educació Secundària Obligatòria.
  
Haver ingressat en el cos de Mestres amb anterioritat a l'1 de setembre de 1998.
  
Igualment, per a sol·licitar llocs de treball de les especialitats anteriorment enumerades és necessari acreditar mitjançant còpia compulsada estar en possessió del Certificat de Capacitació o del Títol de Mestre de Valencià, que no serà necessari si el concursant està habilitat en Filologia: Valencià. Tot això sense perjudici del que estableix la disposició addicional segona de l'Ordre de 23 de gener de 1997.
  
Tenint en compte que el termini de presentació de sol·licituds de noves habilitacions és indeterminat, únicament tindran validesa a l'efecte d'aquest concurs aquelles que es presenten abans d'acabar el termini determinat en la norma 16 d'aquesta ordre de convocatòria.
  
Així mateix, en l'esmentat termini hauran de presentar la sol·licitud d'habilitació els aspirants seleccionats en el procediment selectiu convocat per Ordre de 29 d'abril de 1999.
  
II. Prioritats entre les convocatòries
  
Segona
  
L'ordre en què van relacionades les convocatòries implica una prelació en l'adjudicació de vacants i resultes en favor dels participants en cadascuna d'aquelles. De tal manera que no pot adjudicar-se un lloc a un mestre que participe en una de les convocatòries si existeix sol·licitant en l'anterior amb millor dret. No obstant això, pel que fa a l'adjudicació de lloc concret dels qui facen efectiu el seu dret preferent a una localitat o zona determinada, es tindrà en compte el que es disposa en la norma 5 de la base II de la corresponent convocatòria.
  
Tercera
  
És compatible la concurrència simultània, si es té dret, a més d'una convocatòria, utilitzant una única instància. Les peticions s'atendran amb la prelació indicada en la norma anterior i, una vegada obtinguda la destinació, no es tindran en compte les restants peticions.
  
III. Prioritat en l'adjudicació de vacants en cada convocatòria
  
Quarta
  
Llevat de la convocatòria primera, que es resoldrà amb els criteris que s'hi especifiquen, l'ordre de prioritat per a l'adjudicació dels llocs de treball estarà determinat per la puntuació obtinguda segons el barem següent:
  
a) Temps de permanència ininterrompuda com a funcionari de carrera amb destinació definitiva en el centre des del qual hi participa.
  
1. Pel primer, segon i tercer anys: un punt per any
  
Pel quart any: dos punts
  
Pel cinqué any: tres punts
  
Pel sisé, seté, vuité, nové i desé anys: quatre punts per any
  
Per l'onzé i següents anys: dos punts per any
  
Les fraccions d'any es computaran de la manera següent:
  
- fracció de sis mesos o superior, com un any complet
  
- fracció inferior a sis mesos, no es computarà
  
Documentació justificativa: Full de serveis certificat per la direcció territorial de Cultura i Educació on estiga prestant els serveis, o l'òrgan competent de l'administració educativa de la qual depén.
  
2. Per als mestres amb destinació definitiva en lloc de treball docent de caràcter singular, la puntuació d'aquest apartat estarà determinada pel temps de permanència ininterrompuda en el lloc des del qual se sol·licita.
  
3. Per als mestres amb adscripció temporal a centres públics espanyols a l'estranger, amb adscripció a la funció d'inspecció educativa o a supòsits anàlegs, la puntuació d'aquest apartat estarà determinada pel temps de permanència ininterrompuda en l'esmentada adscripció. Aquest mateix criteri se seguirà amb aquells mestres que van ser nomenats per a llocs o altres serveis d'investigació i suport a la docència de l'administració educativa sempre que el nomenament haguera suposat la pèrdua de la seua destinació docent anterior.
  
Quan hagueren cessat en la seua adscripció i s'incorporen com a provisionals a la seua província d'origen o a l'àmbit territorial de procedència, d'acord amb l'article 25 del Reial Decret 895/1989, de 14 de juliol, s'entendrà com a centre des del qual es participa, a l'efecte de concurs de trasllats, la destinació servida en adscripció, a la qual s'acumularan, si cal, els serveis prestats provisionalment amb posterioritat a qualsevol altre centre.
  
4. Per als mestres que participen en el concurs des de la situació de provisionalitat per haver-se'ls suprimit la unitat o lloc escolar que ocupaven amb caràcter definitiu, per haver perdut la seua destinació en compliment de sentència o resolució de recurs, o per provenir de la situació d'excedència forçosa, es considerarà com a centre des del qual participen, a l'efecte de determinar els serveis a què fa referència aquest apartat, l'últim servit amb caràcter definitiu, al qual s'acumularan, si escau, els prestats provisionalment amb posterioritat en qualsevol centre. Tindran dret, a més, a l'acumulació en el centre de procedència dels serveis prestats amb caràcter definitiu en el centre immediatament anterior. Per al cas de mestres afectats per supressions consecutives de llocs de treball, aqueixa acumulació comprendrà els serveis prestats amb caràcter definitiu en els centres que successivament els va ser suprimits.
  
En el supòsit que el mestres afectats no hagueren desenvolupat una altra destinació definitiva, tindran dret a l'acumulació, als efectes indicats, de la puntuació corresponent a l'apartat c) del barem.
  
El que s'ha disposat en aquest subapartat serà igualment d'aplicació als funcionaris que participen en el concurs per haver perdut la seua destinació en compliment de sanció disciplinària de trasllat amb canvi de residència.
  
5. Els mestres que es troben prestant serveis en la primera destinació definitiva obtinguda després d'haver-se'ls suprimit el lloc del qual eren titulars, tindran dret a ser considerats com a prestats en el centre des del qual concursen els serveis que acrediten en el centre on els va ser suprimit el lloc i, si escau, els prestats amb caràcter provisional amb posterioritat a l'esmentada supressió. Aquest mateix criteri s'aplicarà a qui es trobe prestant serveis en la primera destinació definitiva obtinguda després d'haver perdut la seua destinació per compliment de sentència o resolució de recurs, o per provenir de la situació d'excedència forçosa.
  
6. Els mestres que participen des de la seua primera destinació definitiva obtinguda per concurs, a la qual van haver d'acudir obligatòriament des de la situació de provisionalitat de nou ingrés, podran optar per tal que se'ls aplique, en lloc de l'apartat a) del barem, la puntuació corresponent a l'apartat c) d'aquest, i es considerarà, en aquest cas, com a provisionals tots els anys de servei.
  
b) Temps de permanència ininterrompuda amb destinació definitiva en el centre o lloc singular des del qual se sol·licita quan hi hagen sigut classificats d'especial dificultat per tractar-se de difícil desenvolupament.
  
1. Quan el lloc de treball des del qual es participa tinga la qualificació d'especial dificultat per tractar-se de difícil desenvolupament, s'hi afegirà a la de l'anterior apartat a) la puntuació següent:
  
- Pel primer, segon i tercer anys: 0,50 punts per any
  
- Pel quart any: un punt
  
- Pel cinqué any: 1,50 punts
  
- Pel sisé, seté, vuité, nové i desé anys: dos punts per any
  
- Per l'onzé i següents anys: un punt per any
  
Les fraccions d'any es computaran de la manera següent:
  
- fracció de sis mesos o superior, com un any complet
  
- fracció inferior a sis mesos, no es computarà
  
No es computarà a aquests efectes el temps que s'ha romàs fora del centre en situació de serveis especials, en comissió de servei, amb llicències d'estudis o en supòsits anàlegs.
  
2. En el casos de supressió de lloc, o pèrdua d'aquest per compliment de sentència o recurs, o per provenir de la situació d'excedència forçosa, s'aplicaran els mateixos criteris assenyalats per a aquests supòsits en l'apartat a) anterior.
  
Documentació justificativa:
  
Full de serveis certificat per la direcció territorial de Cultura i Educació on estiga prestant els serveis, o l'òrgan competent de l'administració educativa de la qual depén.
  
c) Temps transcorregut en situació de provisionalitat pels funcionaris de carrera que mai no han obtingut destinació definitiva.
  
Un punt per any de servei fins que obtinguen la propietat definitiva.
  
Les fraccions d'any es computaran a raó de 0,0833 punts per cada mes complet.
  
Documentació justificativa:
  
Full de serveis certificat per la direcció territorial de Cultura i Educació on estiga prestant els serveis, o l'òrgan competent de l'administració educativa de la qual depén.
  
Els serveis d'aquesta classe prestats en centres o llocs classificats d'especial dificultat per tractar-se de difícil desenvolupament, o de zona d'actuació educativa preferent, donaran dret, a més, a la puntuació establida en l'apartat b) del present barem.
  
d) Anys de servei actiu com a funcionaris de carrera en el cos de mestres.
  
- Un punt per cada any de servei.
  
- Les fraccions d'any es computaran a raó de 0,0833 punts per cada mes complet.
  
Documentació justificativa:
  
Full de serveis certificat per la direcció territorial de Cultura i Educació on estiga prestant els serveis, o l'òrgan competent de l'administració educativa de la qual depén.
  
e) Cursos de perfeccionament organitzats per les administracions públiques educatives competents.
  
Per aquest apartat es podrà atorgar fins a un màxim de 3,50 punts:
  
e.1 Cursos impartits. Per participar en qualitat de ponent, professor, o dirigir, coordinar o tutelar cursos de formació permanent (entesos com s'assenyala en el punt següent), convocats pels òrgans centrals o perifèrics de les administracions amb competències o realitzats per institucions sense ànim de lucre que hagen sigut homologats o reconeguts per aquestes mateixes administracions educatives, i també els convocats per les universitats: 0,10 punts per cada 10 hores acreditades, fins a un màxim d'un punt.
  
e.2 Cursos superats. Per l'assistència a cursos de formació permanent de professorat (entesos en les seues distintes modalitats: grups de treball, seminaris, grups de formació en centres, cursets, etc.), convocats pels òrgans centrals o perifèrics de les administracions amb competències, o realitzats per institucions sense ànim de lucre que hagen sigut homologats o reconeguts per aquestes mateixes administracions educatives, i també els convocats per les universitats: 0,10 punts per cada 10 hores de cursos superats acreditats, i es podrà concedir per aquest subapartat fins a un màxim de dos punts.
  
Als efectes d'aquest apartat, s'afegiran les hores o, si cal, els crèdits de tots els cursos, i no es puntuaran la resta del nombre d'hores inferiors a 10.
  
Si no hi consta una altra cosa, quan els cursos estigueren expressats em crèdits, s'entendrà que un crèdit equival a 10 hores. Solament es prendran en compte per aquest apartat els cursos que tracten sobre especialitats pròpies del cos de mestres o sobre aspectes científics, didàctics i d'organització, relacionats amb activitats pròpies del mateix, o amb les noves tecnologíes aplicades a l'educació.
  
e.3 Per cada especialitat del cos de mestres distinta a la d'ingrés en el mateix, adquirida a través del procediment previst en el Reial Decret 850/1993, de 4 de juny, d'adquisició de noves especialitats: 0,50 punts.
  
Documentació justificativa:
  
Còpia compulsada del document acreditatiu.
  
f) Titulacions acadèmiques distintes a les al·legades per a l'ingrés en el cos.
  
Únicament es tindran en compte, a l'efecte de la valoració, els títols amb validesa oficial a l'estat espanyol. Pel que fa a la baremació de titulacions de primer cicle, no s'entendrà com a tal la superació d'algun del cursos d'adaptació.
  
Per aquest apartat es pot atorgar fins a un màxim de tres punts:
  
f.1 Per posseir el títol de doctor: 2,50 punts.
  
f.2 Titulacions de segon cicle: Pels estudis corresponents al segon cicle de llicenciatures, enginyeries, arquitectures o títols declarats legalment equivalents: 1,50 punts.
  
f.3 Titulacions de primer cicle: Per cada diplomatura, enginyeria tècnica, arquitectura tècnica o títols declarats legalment equivalents o pels estudis corresponents al primer cicle d'una llicenciatura, arquitectura o enginyeria: 1,50 punts.
  
Documentació justificativa:
  
Còpia compulsada del document acreditatiu i de l'al·legada per a l'ingrés en el cos.
  
g) Altres mèrits
  
Per aquest apartat podrà atorgar-se fins a un màxim d'onze punts:
  
g.1 Valoració del treball desenvolupat: publicacions, titulacions d'ensenyament de règim especial. Per aquests subapartats s'atorgarà fins a un màxim de deu punts.
  
Per aquests subapartats solament es valoraran els serveis desenvolupats com a funcionaris de carrera.
  
g.1.1 director/directora en centres públics docents o centres de professors i recursos o institucions anàlogues establides per les comunitats autònomes en les seues convocatòries específiques: 1,50 punts per any.
  
Les fraccions d'any es computaran a raó de 0,125 punts per cada mes complet.
  
g.1.2 Secretari /secretària i cap d'estudis de centres públics docents: un punt per any.
  
Les fraccions d'any es computaran a raó de 0,0833 punts per cada mes complet.
  
Documentació justificativa dels subapartats g.1.1 i g.1.2:
  
Fotocòpia compulsada del nomenament amb la diligència de possessió i cessament o, si fa al cas, certificació de la direcció territorial de Cultura i Educació en què conste la presa de possessió i cessament o que en aquest curs hi continua en el càrrec.
  
g.1.3 Coordinador/coordinadora de cicle, assessor/assessora de formació permanent o les figures anàlogues que cada administració educativa establisca en la seua convocatòria específica: 0,50 punts per any.
  
Les fraccions d'any es computaran a raó de 0,041 punts per cada mes complet.
  
Si es produeix exercici simultani de càrrecs, no s'hi podrà acumular puntuació.
  
Documentació justificativa:
  
Fotocòpia compulsada del nomenament amb diligència de possessió i cessament o, si cal, certificació de la direcció territorial de Cultura i Educació o del director del centre on conste presa de possessió i cessament o que en aquest curs hi continua en el càrrec.
  
g.1.4 Per exercici de llocs en l'administració educativa de nivell de complement igual o superior a l'assignat al cos de mestres: 1,50 punts per any. Les fraccions d'any es computaran a raó de 0,125 punts per cada mes complet.
  
g.1.5 Per publicacions de caràcter didàctic sobre disciplines que siguen objecte del concurs o directament relacionades amb aspectes generals o transversals del currículum o amb l'organització escolar: Fins a un punt.
  
Aquelles publicacions que estiguen obligades a consignar el ISBN, d'acord amb el que disposa el Decret 2.984/1972, de 2 de novembre, i no el posseïsquen, no seran avaluades.
  
g.1.6 Per publicacions de caràcter científic i projectes i innovacions tècniques sobre les disciplines que siguen objecte del concurs: Fins a un punt.
  
Aquelles publicacions que estiguen obligades a consignar el ISBN, d'acord amb el que disposa el Decret 2.984/1972, de 2 de novembre, i no el posseïsquen, no seran avaluades.
  
Documentació justificativa:
  
Els exemplars corresponents.
  
g.1.7 Titulacions d'ensenyament de règim especial.
  
Les titulacions d'ensenyament de règim especial atorgades per escoles oficials d'Idiomes i conservatoris de Música i Dansa s'avaluaran de la manera següent:
  
- Música i Dansa: Grau Mitjà 0,50 punts
  
- Ensenyament d'idiomes:
  
Cicle Elemental 0,50 punts
  
Cicle Superior: 0,50 punts
  
La possessió del Certificat d'Aptitut de l'Escola Oficial d'Idiomes englova els dos cicles.
  
g.2 Títol de Mestre de Valencià: 1 punt
  
Documentació justificativa:
  
Fotocòpia compulsada dels títols que s'hi al·leguen o certificació acreditativa d'haver desenvolupat els estudis per a la seua obtenció.
  
Cinquena
  
El còmput dels serveis prestats en centres o llocs singulars classificats d'especial dificultat per tractar-se de difícil desenvolupament, o de zona d'actuació educativa preferent als quals fa referència l'apartat b) de l'article 21 del Reial Decret 895/1989, de 14 de juliol, s'iniciarà conformement preveu la disposició final primera a partir del curs 1990/91. El còmput dels serveis prestats en centres i llocs singulars classificats amb posterioritat com a tals s'iniciarà a partir de la publicació de la seua classificació.
  
Sisena
  
Els mestres que tinguen la destinació definitiva en un centre per desglossament o trasllat total o parcial d'un altre comptaran a l'efecte de permanència ininterrompuda, prevista en l'apartat a) del barem, la referida al seu centre d'origen.
  
Setena
  
Per a la valoració dels mèrits previstos en els apartats e), f) i subapartats g.1.5, g.1.6, g.1.7 i g.2 del barem, al·legats pels concursants, en cada direcció territorial de Cultura i Educació es constituirà una comissió, per cada 1.000 sol·licitants, integrada pels membres següents, tots ells designats pel director territorial de Cultura i Educació corresponent:
  
- Un inspector adscrit a la Unitat d'Inspecció Educativa, que actuarà com a president.
  
- Quatre funcionaris docents dependents de la direcció territorial de Cultura i Educació, que actuaran com a vocals.
  
- Secretari: el vocal de menor edat.
  
Les juntes de Personal formaran part de les comissions de valoració.
  
Els membres de les comissions hauran de pertànyer a un grup de titulació igual o superior a l'exigit per als llocs convocats.
  
El nombre dels representants de les juntes de Personal no podrà ser igual o superior al dels membres designats a proposta de l'administració.
  
Vuitena
  
En el cas que es produïren empats en el total de les puntuacions, aquests es resoldran atenent successivament a la major puntuació en cadascun dels apartats del barem conformement a l'ordre en què hi apareixen. Si persistira l'empat s'atendria a la puntuació obtinguda en els distints subapartats per l'ordre igualment en què apareixen en el barem. En ambdós casos, la puntuació que es prenga en consideració en cada apartat no podrà excedir de la puntuació màxima establida per a cadascú d'aquells en el barem, ni en el supòsit dels subapartats la que corresponga com a màxim a l'apartat en què es troben inclosos. Si en aplicar aquests criteris, algun o alguns dels subapartats assoleix la màxima puntuació atorgada a l'apartat al qual pertany, no es tindrà en consideració les puntuacions de la resta de subapartats.
  
Si és necessari, s'utilitzarà successivament com a últim criteri de desempat l'any en el qual es convocà el procediment selectiu a través del qual s'ingressà en el cos i la puntuació amb la qual va resultar seleccionat.
  
IV. Vacants
  
Novena
  
Les vacants que s'han de proveir en les convocatòries es faran públiques en el Diari Oficial de la Generalitat Valenciana prèviament a la resolució de les esmentades convocatòries.
  
Entre les vacants esmentades s'inclouran, almenys, les que es produïsquen fins al 31 de desembre i seran incrementades amb les que resulten de la resolució de totes les convocatòries, sempre que, en qualsevol cas, la continuïtat del seu funcionament estiga prevista en la planificació educativa. Les vacants seran determinades en la data que recull l'apartat quart de l'Ordre de 2 d'octubre de 2000.
  
Totes les vacants a què fa referència aquesta norma han de correspondre a llocs de treball d'Educació Infantil, Primària i primer cicle d'Educació Secundària Obligatòria en instituts d'ensenyament secundari i col·legis públics, el funcionament dels quals es trobe previst en la planificació escolar.
  
Les vacants o resultes corresponents al primer cicle d'Educació Secundària Obligatòria en col·legis públics d'Infantil i Primària seran, en qualsevol cas, de petició i adjudicació voluntària.
  
Deu
  
Amb la finalitat que els participants en aquestes convocatòries puguen realitzar les seues peticions, adjunta a la present resolució, annexos I i II, es publica la relació de centres existents en les distintes zones educatives compreses en l'àmbit de gestió de la Conselleria de Cultura i Educació.
  
V. Format i emplenament de la petició
  
Onze
  
La instància, ajustada al model oficial que podran obtenir els interessats en les direccions territorials de Cultura i Educació, anirà adreçada al director general de Personal, de la Conselleria de Cultura i Educació, i es podrà presentar en les direccions territorials de Cultura i Educació, o en qualsevol de les dependències a les quals al·ludeix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Dotze
  
El nombre de peticions que cada participant pot incloure en la seua sol·licitud, concórrega per una convocatòria o per més d'una, no podrà excedir de 300.
  
Tretze
  
Les peticions, amb la limitació del nombre abans assenyalat, podran estendre's a la totalitat d'especialitats i centres, per si prèviament a la resolució definitiva de les convocatòries o en qualsevol moment del desenvolupament d'aquestes, i atés que s'incrementen resultes, es produïra la vacant de la seua preferència.
  
Les peticions podran fer-se a centre concret i/o localitat, i seran compatibles ambdues modalitats. En aquest últim cas s'adjudicarà el primer centre de la localitat amb vacant o resulta, en el mateix ordre en què apareguen anunciats en la convocatòria.
  
Si es demanara més d'un lloc-especialitat d'un mateix centre o localitat, seria necessari repetir el centre o localitat tantes vegades com llocs sol·licitats.
  
Catorze
  
En les instàncies es relacionaran, conformement a les instruccions que s'hi uneixen, per ordre de preferència, els llocs que se sol·liciten, expressant amb la major claredat els conceptes exactes que en l'imprés de la instància es consignen.
  
Qualsevol dada omesa o consignada erròniament per l'interessat no podrà ser invocada per aquest a efecte de futures reclamacions, ni considerar per aquest motiu lesionats els seus interessos i drets.
  
Acabat el termini de sol·licituds, sota cap concepte s'alterarà la petició, ni encara que es tracte de l'ordre de prelació dels llocs sol·licitats. Si el codis resulten il·legibles, estan incomplets o no es col·loquen les dades en la casella corresponent, es consideraran no inclosos en la petició, i els concursants hi perdran tots el drets.
  
Quinze
  
La instància anirà acompanyada de:
  
1. Full de serveis certificat i tancat l'últim dia d'acabament de presentació d'instàncies.
  
2. Còpia compulsada de la certificació d'habilitació lliurada per l'administració educativa corresponent.
  
3. Documentació acreditativa que el centre de destinació està classificat d'especial dificultat per tractar-se de difícil desenvolupament als efectes previstos en els articles 21 i 22 del Reial Decret 895/1989, de 14 de juliol.
  
4. Documentació acreditativa dels cursos de perfeccionament impartits o superats, d'estar en possessió d'una altra o altres especialitats del cos de mestres distintes a la d'ingrés en el mateix, adquirides mitjançant el procediment previst en el Reial Decret 850/1993, de 4 de juny, i titulacions acadèmiques distintes a les al·legades per a l'ingrés en el cos, i els exemplars corresponents a les publicacions, a l'efecte de la seu valoració.
  
Pel que fa als cursos de perfeccionament ha de constar, inexcusablement, el nombre d'hores o de crèdits de durada del curs o cursos. Aquells en els quals no es faça menció d'aquesta circumstància, no tindran cap valor als efectes que ara ens ocupa.
  
Per a obtenir puntuació per les titulacions universitàries de caràcter oficial, haurà de presentar-se fotocòpia corresponent del títol al·legat per a l'ingrés en el cos i tots els que presente com a mèrits.
  
Perquè siguen puntuades les titulacions de primer cicle, serà necessari presentar fotocòpia del títol de diplomat o, si hi manca, certificació acadèmica personal en la qual es faça constar que s'han cursat i superat totes les assignatures corresponents als tres primers cursos dels quals consta una llicenciatura, enginyeria o arquitectura, i no s'entendrà com a titulació de primer cicle la superació del Curs d'Adaptació.
  
La presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació de segon cicle.
  
5. Còpia compulsada que acredite estar en possessió del Certificat de Capacitació o del títol de Mestre de Valencià (que no serà necessari si el concursant està habilitat en Filologia: Valencià).
  
6. Funcionaris depenents de la Conselleria de Cultura i Educació.
  
6.1 A l'efecte de reduir i simplificar els tràmits administratius que han de realitzar els concursants, els qui hagueren participat en el concurs de trasllats convocat l'any 1999, mitjançant Resolució de 24 de novembre de 1999, no hi hauran d'acreditar novament cap dels mèrits aleshores al·legats i justificats. Aquests participants hi hauran d'aportar, únicament, la documentació dels mèrits no al·legats en aqueix concurs o no justificats degudament o, si s'escau, la documentació corresponent als mèrits perfeccionats amb posterioritat al 21 de desembre de 1999, data d'acabament del termini de presentació d'instàncies de l'esmentat concurs.
  
a) Els participants podran optar per fer valer en el present procediment la baremació que obtingueren en l'esmentat procediment, que manifestaran expresament en l'imprés de l'annex III en què únicament relacionaran els mèrits ara al·legats i aportats.
  
b) Els participants que no realitzen l'opció anterior podran optar per la valoració dels seus mèrits d'acord amb la documentació acreditativa al·legada en aquell moment i no retirada, i ho manifestaran expressament en l'imprés de l'annex III en el qual relacionaran únicament els mèrits ara al·legats i aportats. A estos participants se'ls avaluarà novament tots els mèrits.
  
En ambdues modalitats establides en els apartats a) i b) no serà necessària la justificació dels nous mèrits referits a l'apartat 1.2 (antiguitat) del barem de mèrits.
  
6.2 Aquells concursants que no participaren en el concurs precitat hauran d'aportat tota la documentació justificativa per a la valoració de mèrits a què fa referència el barem que figura en la present resolució.
  
Per tal de simplificar els tràmits administratius que han de realitzar els participants en els concursos de trasllats, la documentació que presenten en esta convocatòria, i també la baremació que els corresponga, serà registrada informàticament, amb la finalitat que en futures convocatòries s'eximisca els participants de tornar a presentar-la o baremar-la.
  
7. Funcionaris dependents d'altres administracions educatives.
  
Els concursants que participen des de centres dependents d'altres administracions eductives en ple exercici de competències en matèria d'educació hauran d'aportar tota la documentació justificativa per a la valoració de mèrits a què fa referència el barem que figura en la presente resolució i la certificació a qu`al·ludeix la base 5.2 d'esta convocatòria.
  
VI. Altres normes
  
Setze
  
El termini de presentació d'instàncies i documents, per a totes les convocatòries que es publiquen en esta resolució, serà del 25 d'octubre a l'11 de novembre de 2000, ambdos inclosos.
  
Disset
  
Totes les condicions que s'exigeixen en aquesta convocatòria i els mèrits que hi al·leguen els concursants han de tenir-se complits o reconeguts en la data d'acabament del termini de presentació d'instàncies.
  
Divuit
  
No seran tinguts en compte els mèrits no invocats en les sol·licituds, ni tampoc aquells que no es justifiquen documentalment durant el termini de presentació d'aquestes.
  
Dinou
  
Podrà ser anul·lada la destinació obtinguda per qualsevol concursant que no s'haja ajustat a les normes de la convocatòria o no coincidisca amb les característiques declarades en la instància i la documentació corresponent.
  
Vint
  
Es requisit imprescindible en qualsevol de les convocatòries, per a sol·licitar i ser adjudicat en un lloc determinat, trobar-se habilitat per a l'exercici d'aquest i posseir, si cal, el requisit lingüístic del lloc, sense perjudici del que preveu la disposició addicional segona de l'Ordre de 23 de gener de 1997.
  
Vint-i-u
  
Les circumstàncies de trobar-se en possessió dels requisits específics per a l'exercici de determinats llocs de treball que exigeix l'article 17 del Reial Decret 895/1989, de 14 de juliol, en la redacció donada pel Reial Decret 1.664/1991, de 8 de novembre, i l'Ordre de 21 de febrer de 1992, de la Conselleria de Cultura, Educació i Ciència, s'acreditarà per mitjà de la certificació d'habilitació expedida per l'administració educativa corresponent, llevat dels casos de llocs de treball d'Educació General Bàsica i Educació Musical, el certificat d'habilitació dels quals haurà de ser expedit per la direcció territorial de Cultura i Educació corresponent.
  
Vint-i-dos
  
Els mestres que concorregueren al concurs des de la situació d'excedència, en el cas d'obtenir destinació, estaran obligats a presentar en la direcció territorial de Cultura i Educació de la província on radique la destinació obtinguda i abans de la possessió d'aquesta, els documents que s'indiquen tot seguit, i que l'esmentat organisme haurà d'examinar per tal de donar-ne la conformitat i autoritzar-los perquè s'hi facen càrrec de la destinació assolida. Els documents que cal presentar són: còpia de la resolució d'excedència i declaració de no haver estat separat mitjançant expedient disciplinari del servei de l'administració de l'Estat, autonòmica o local, ni trobar-se inhabilitat per a l'exercici de funcions públiques.
  
Els mestres que no justifiquen els requisits exigits per al reingrés, no podran prendre possessió de la destinació obtinguda en el concurs, i la plaça quedarà com a resulta per a ser proveïda en el proper concurs que es convoque.
  
Els directors territorials informaran d'aquest dos supòsits a la Direcció General de Personal.
  
Vint-i-tres
  
Els qui participen en aquestes convocatòries i sol·liciten i obtinguen l'excedència en el transcurs de la seua resolució, o cessen en el servei actiu per qualsevol altra causa, es consideraran com a excedents o cessants en la plaça que els hi corresponga, i aquesta quedarà com a resulta per a la seua provisió segons corresponga.
  
Vint-i-quatre
  
Els mestres que obtinguen plaça en aquestes convocatòries i que durant la seua tramitació hagen permutat les seues destinacions estaran obligats a prendre possessió del lloc per al qual han sigut nomenats, i s'anul·larà la permuta que s'haguera concedit.
  
VII. Tramitació
  
Vint-i-cinc
  
Les direccions territorials de Cultura i Educació són les encarregades de la tramitació de les sol·licituds dels mestres que exercisquen en la seua demarcació, llevat de les sol·licituds dels qui desenvolupen provisionalment o en comissió de serveis destinació diferent de la qual són titulars, que seran trameses per la direcció territorial de Cultura i Educació de la província on pertanya el centre, la propietat definitiva del qual posseïsquen.
  
Les direccions territorials de Cultura i Educació que reben instàncies la tramitació de les quals corresponga a qualsevol altre d'aquests organismes, procediran conformement prevé l'article 38.2 de la Llei 30/1992, de 26 de novembre.
  
Els sol·licitants podran exigir rebut de la presentació de les instàncies, sempre que el lliurament es faça personalment.
  
Si la sol·licitud no reunira les dades que s'indiquen en l'article 70 de la Llei 30/1992, de 26 de novembre, es requerirà al sol·licitant perquè en un termini de 10 dies esmene la falta o hi afegisca els documents preceptius, amb advertiment que, si no ho fera així, es tindrà per desistida la seua petició i s'arxivarà sense més tràmit.
  
En aquests supòsits, les peticions d'aquests concursants es trametrà per les direccions territorials com la dels altres, i es farà constar en la capçalera de la petició el defecte que s'ha d'esmenar i la circumstància del requeriment a l'interessat, i correspondrà a la Direcció General de Personal la mesura d'arxivar, sense més tràmits, les peticions que no s'hagueren esmenat, a aquest efecte la respectiva direcció territorial de Cultura i Educació oficiarà sobre aquest extrem a la Direcció General.
  
Vint-i-sis
  
Les direccions territorials exposaran al tauler d'anuncis les relacions següents.
  
a) La relació de participants en la convocatòria perquè els mestres que optaren per l'adscripció provisional a la qual fa referència l'article 14 de l'Ordre de 23 de gener de 1997, els afectats per pèrdua provisional de destinació a la qual fa referència l'article 15 de l'Ordre de 23 de gener de 1997 i els qui, com a conseqüència del que preveu l'esmentada ordre, van quedar adscrits a llocs dels establits en l'article 10.4.
  
b) Relació dels participants en la convocatòria per a l'exercici del dret preferent, ordenats per grups segons la prioritat assenyalada en la norma 1 de la base I de dita convocatòria. En aquesta relació es farà menció expressa de la puntuació que correspon a cadascun del participants, segons els apartats del barem.
  
c) Relació dels participants en el concurs, amb expressió de la puntuació que els correspon per cadascun dels apartats i subapartats del barem.
  
d) Relació, si s'escau, de peticions que van ser rebutjades.
  
Les direccions territorials donaran un termini de tretze dies hàbils per a reclamacions.
  
Vint-i-set
  
Acabat l'esmentat termini, les direccions territorials exposaran al tauler d'anuncis les rectificacions que pertoquen.
  
Contra aquesta exposició no cabrà reclamació i haurà d'esperar-se perquè la Direcció General de Personal faça pública la resolució provisional de les convocatòries i establisca el corresponent termini de reclamacions.
  
Les direccions territorials de Cultura i Educació constituiran amb les peticions les carpetes-informes dels sol·licitants, ordenades de la manera següent.
  
a) Relació de participants en la convocatòria perquè els mestres que optaren per l'adscripció provisional a la qual fa referència l'article 14 de l'Ordre de 23 de gener de 1997, els afectats per pèrdua provisional de destinació a la qual fa referència l'article 15 de l'ordre de 23 de gener de 1997 i els qui, com a conseqüència dels que preveu l'esmentada ordre, van quedar adscrits a llocs dels establits en l'article 10.4.
  
b) Relació de participants en la convocatòria per a l'exercici del dret preferent a la localitat o zona, ordenada per grups, segons la prioritat assenyalada en la norma 1 de la base I de la convocatòria per a l'exercici del dret preferent.
  
c) Relació de participants en el concurs ordenats alfabèticament per cognoms.
  
La documentació relativa a publicacions haurà de romandre en possessió de les comissions de valoració respectives, que seran les competents per a resoldre les reclamacions a la resolució provisional que impugnen les valoracions efectuades pels subapartats g.1.5 i g.1.6.
  
Vint-i-vuit
  
Per cada sol·licitud, els directors territorials emplenaran una carpeta-informe, en què certificaran la veracitat de les dades que s'hi contenen, del temps de permanència del sol·licitant en el centre on es troben amb destinació definitiva expressat en anys i mesos el temps de serveis en el cos de mestres i, a més, el que corresponga computar per la prestació de serveis provisionalment en un altre o se li puntuaran els serveis per centre de difícil desenvolupament o escola rural.
  
El detall i resumen de la puntuació per cada concepte constarà en l'informe. En la part corresponent de la instància i en la part inferior dreta de la seua portada constarà el total de puntuació. S'hi consignarà, igualment, al seu lloc, el número de registre personal.
  
Vint-i-nou
  
Les direccions territorials elaboraran una relació dels mestres que estiguen obligats a participar en el concurs i no ho han efectuat, especificant la situació, causa, i, si cal, puntuació que els correspondria d'haver-ho sol·licitat. D'altra banda, es formularà un imprés de sol·licitud per a cadascun d'aquests mestres en què es consignaran totes les dades que s'assenyala per als qui han presentat sol·licitud sense consignar vacants sol·licitades i segellat per la direcció territorial en el lloc de la signatura.
  
VIII. Publicació de vacants, adjudicació de destinacions i presa de possessió
  
Trenta
  
La Direcció General de Personal resoldrà tots el dubtes que hi apareguen en el compliment del que per aquestes convocatòries es disposa; ordenarà la publicació de vacants que corresponga proveir; adjudicarà provisionalment les destinacions, i concedirà un termini per a reclamacions i desistiments, i, finalment, elevarà a definitius el nomenaments, resolent-se aquells per la mateixa resolució, la qual serà objecte de publicació en el DOGV i mitjançant aquesta s'entendran notificats a tots els efectes els concursants als quals afecte.
  
Trenta-u
  
Les destinacions adjudicades en la resolució definitiva de les convocatòries seran irrenunciables llevat que havent participat i obtingut destinació en els procediments d'adscripció a les vacants d'Educació Secundària Obligatòria en instituts de nova implantació, es consigne la renúncia a la destinació obtinga a través de la present convocatòria amb anterioritat al 31 de juliol de 2001.
  
Trenta-dos
  
La presa de possessió de la nova destinació es realitzarà el dia primer de setembre de 2001, cessant en el lloc de procedència l'últim dia d'agost.
  
Trenta-tres
  
Contra la present resolució, que posa fi a la via administrativa, d'acord amb allò que s'ha preceptuat en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal, en el termini d'un mes comptat des de l'endemà de la seua publicació o interposar directament recurs contenciós administratiu davant el Jutjat Contenciós Administratiu de València, en el termini de dos mesos comptats a partir de l'endemà de la seua publicació.
  
València, 4 d'octubre de 2000.- El director general de Personal: José Cano Pascual.
  
ANNEX I
  
Codis a utilitzar, per aquells docents que participen des de la Comunitat Valenciana i sol·liciten únicament i exclusivament llocs de treball ubicats en aquesta Comunitat.
  
Codis d'especialitats (cinc caràcters)
  
EDUCACIÓ INFANTIL I PRIMÀRIA
  
CODI ESPECIALITAT
  
 Educació Infantil
  
 Educació Primària
  
 Idioma estranger: Anglés
  
 Idioma estranger: Francés
  
 Música
  
 Educació Física
  
 Educació Especial, Pedagogia Terapèutica
  
 Educació Especial, Audició i Llenguatge
  
PRIMER CICLE D'EDUCACIÓ SECUNDÀRIA OBLIGATÒRIA
  
CODI ESPECIALITAT
  
Llengua i Literatura Castellana
  
 Llengua castellana i Llengua estrangera: Anglés
  
 Llengua estrangera: Anglés
  
 Llengua castellana i Llengua estrangera: Francés
  
 Llengua i Literatura Valenciana
  
 Matemàtiques i Ciències de la Natura
  
 Matemàtiques.
  
 Ciències de la Natura
  
 Ciències Socials, Geografia i Història
  
 Educació Física
  
 Música
  
 Especialista en Pedagogia Terapèutica en Instituts i Secció d'Educació Secundària
  
ANNEX II
  
Codis a utilitzar:
  
1r. Per aquells docents que participen des de dins de la Comunitat Valenciana i entre les seues peticions sol·liciten indistintament llocs de treballs de centres públics ubicats a la Comunitat Valenciana i d'altres ens autonòmics.
  
2r. Per aquells docents que participen des de fora de la Comunitat Valenciana i entre les seues peticions sol·liciten algun lloc de treball corresponent a centres públics de la Comunitat Valenciana.
  
Codis d'especialitats (dos caràcters)
  
EDUCACIÓ INFANTIL I PRIMÀRIA
  
CODI ESPECIALITAT
  
31 Educació Infantil
  
38 Educació Primària
  
32 Idioma estranger: Anglés
  
33 Idioma estranger: Francés
  
35 Música
  
34 Educació Física
  
36 Educació Especial, Pedagogia Terapèutica
  
37 Educació Especial, Audició i Lenguatge
  
PRIMER CICLE D'EDUCACIÓ SECUNDÀRIA OBLIGATÒRIA
  
CODI ESPECIALITAT
  
24 Llengua i Literatura Castellana
  
90 Llengua castellana i Llengua estrangera: Anglés
  
25 Llengua estrangera: Anglés
  
26 Llengua castellana i Llengua estrangera: Francés
  
69 Llengua i Literatura Valenciana
  
91 Matemàtiques i Ciències de la Natura
  
23 Matemàtiques
  
22 Ciències de la Natura
  
21 Ciències Socials, Geografia i Història
  
27 Educació Física
  
28 Música
  
60 Especialista en Pedagogia Terapèutica en Instituts i Secció d'Educació Secundària
  
ANNEX III
  
Aportació de mèrits
  
Aquest annex III cal que l'ompliguen només els mestres que van participar en el concurs de trasllats al cos de mestres convocat en 1999, Resolució de 24 de novembre de 1999, i participen en el presente concurs de trasllats al cos de mestres, curs 2000/2001, i que els seus mèrits estan en aquesta Administració Educativa.
  
El/la Sr./Sra.. ..., DNI ..., manifesta:
  
(nom i cognoms)
  
A) Que la documentació aportada en el Concurs de Trasllats de 1999, la va presentar en la Direcció Territorial de Cultura i Educació de: (cal marcar amb una X, dins el requadre corresponent):
  
Castelló...................
  
València..................
  
Alacant....................
  
B) Que va participar en el Concurs de Trasllats al Cos de Mestres convocat en 1999, i opta per fer valer en el present procediment la baremació que va obtenir en el esmentat procediment, fent constar en el present imprés els mèrits ara al·legats i aportats ....
  
C) Que va participar en el Concurs de Trasllats al Cos de Mestres convocat en 1999, i opta per la valoració dels seus mèrits d'acord amb la documentació acreditativa dels mateixos, en el seu moment al·legats i no retirats, manifestant-lo expresament en el present imprés, relacionant únicament els mèrits ara al·legats i apotats. De fer aquesta opció se le evaluara de nou tots els mèrits: ....
  
Nous mèrits aportats:
  
(Cal marcar amb una X, dins del recuadre corresponent)
  
- Cursos de Perfeccionament impartits
  
- Cursos de Perfeccionament superats
  
- Per cada especialitat del Cos de Mestres
  
 distinta a la d'ingrés:
  
- Titulacions de Primer Cicle:
  
- Titulacions de Segon Cicle:
  
- director/a en Centre Públic:
  
- Secretari/ària, Cap d'Estudis:
  
- Coordinador/a de Cicle o Assessor/a de
  
 Formació Permanente:
  
- Per desenvolupament del lloc en l'administració
  
 Educativa:
  
- Per publicacions de caràcter didàctic sobre
  
 disciplines objecte del concurs:
  
- Per publicacions de caràcter científic i
  
 projectes d'innovacions tècniques sobre les
  
 disciplines objecte del concurs:
  
- Música i Dansa de Grau Mitjà:
  
- Ensenyament d'Idiomes de Cicle Elemental:
  
- Ensenyament d'Idiomes de Cicle Superior:
  
- Titulació de Mestre de Valencià:
  
 - Altres Mèrits i Certificacions:
  
1)
  
2)
  
3)
  
4)
  
5)
  
6)
  
...., a ... de ... de 2000
  
Signatura de la persona interessada